tomron87/hebrew-wikipedia-sentences-corpus huggingface dataset:
ב־1905, סיים את לימודיו בתיכון בבריסק, והתחיל ללמוד הנדסת בניין במכון הפוליטכני בסנט פטרסבורג.
במהלך לימודיו במכון, הורבצ'בסקי הכיר את הרשל שוורץ, סטודנט יהודי שחשף בפניו את סבלות העם היהודי.
החברות שנוצרה ביניהם קישרה את הורבצ'בסקי לעם היהודי.
הוא יצא נגד גילויי אנטישמיות ובהשפעתו של שוורץ, ארגן קבוצה של 20 סטודנטים חמושים.
אותה קבוצה נאבקה ב־1905 נגד פוגרום של ארגון "המאות השחורות" בז'יטומיר.
בעקבות כישלון מהפכת 1905 כנגד הצאר הרוסי, הורבצ'בסקי היגר לפיטסבורג, בארצות הברית, שם המשיך את לימודיו.
עם קבלת התואר בהנדסת בניין ב־1907 חזר לרוסיה, ושם סייע ליהודי אודסה בארגון הגנתם העצמית.
הורבצ'בסקי התמנה לפרופסור להידרולוגיה, מכניקה, ופיזיקה.
ב־1922, בשל תמיכתו ב"בלוק" המיעוטים בפולין, הופסקה העסקתו והוא מצא עבודה כמנהל של מפעל לנייר.
ב־1930, הורבצ'בסקי נישא להלנה גיטה זלצמן היהודייה.
כשפרצה מלחמת העולם השנייה ב־1939, פאוול הורבצ'בסקי השתתף בהגנה האווירית בוורשה.
מיד לאחר כיבוש ורשה ב־1939, הפך ליו"ר ועד העזרה העצמית שפעל בעיר, כדי לעזור לאנשים שנותרו ללא קורת גג.
בכהונתו כיו"ר, הוא סיפק לסטודנטים יהודים מסמכים מזויפים שבאמצעותם התאפשר להם חופש תנועה וזכות לקבל ארוחות חמות.
הורבצ'בסקי גם חילק לתושבים שנותרו חסרי קורת גג, ביניהם יהודים, מזון, ביגוד וריהוט.
לאחר התייעצות עם ידידו יאנוש קורצ'אק, קיבל על עצמו הורבצ'בסקי לנהל את האזור בורשה שבו שכן בית היתומים של קורצ'אק.
עם הקמת גטו ורשה, הורבצ'בסקי שלח מזון גם לבית היתומים בגטו ואף עבר להתגורר בגטו יחד עם אשתו היהודיה.
הורבצ'בסקי הסתיר מעל 20 יהודים במשרדו בבניין הוועד לעזרה עצמית.
אף על פי שהתגורר עם אשתו בתוך גטו ורשה, הוא היה רשאי לצאת ולהיכנס לגטו, וכך יכול היה לבקר בדירתו הקודמת, בצד הארי של העיר.
הורבצ'בסקי הסתיר יהודים בדירה זו, וכן בדירה נוספת בוורשה.
לעיתים עזר הורבצ'בסקי להבריח יהודים למקומות בטוחים יותר, כפי שהעיד ד"ר מיצ'סלאב זאווארסקי במכתב ששלח לוועדת חסידי אומות עולם ביד ושם, ובו העיד על כך שהורבצ'בסקי הבריח אותו ואת משפחתו מלבוב לורשה.
בורשה, הורבצ'בסקי טיפל בזאווארסקי ומשפחתו, ביקר אותם לעיתים קרובות, ועזר להם למצוא דירה בעיר, למרות הסכנה שהייתה כרוכה בכך.
ב־1942 הוועד לעזרה עצמית נמסר לידי הגרמנים, והופסקה חברותו של הורבצ'בסקי בוועד.
הוא שכר את המשרד כדי שיוכל להחביא בו יהודים.
ב־1943 הורבצ'בסקי ואשתו נמלטו לינדז'יוב.
למרות המרחק מוורשה הוא המשיך לעזור ליהודי העיר, ואף חזר לורשה כשהיה צורך בכך.
כשנודע למנהל הוועד שיהודים מסתתרים במשרד של הורבצ'בסקי, הוא דאג להבריח אותם לדירתו הקודמת, שם הסתתרו עד שחרור ורשה ב־1945.
בסיום המלחמה הורבצ'בסקי מונה לחבר כבוד של הוועד היהודי בלודז', ונרשם לוועד היהודי בוורשה כבעלה של אישה יהודייה.
הוא ואשתו רצו לעבור לישראל, והגישו בקשת עלייה שאושרה על ידי השלטונות.
ב־1950, הורבצ'בסקי הואשם בריגול למען ישראל, וב־1954, הוא ואשתו נידונו למוות.
שניהם קיבלו חנינה ב־1956, עלו לישראל ב־1957, ועברו לגור ברמת אביב לשארית חייהם.
ב-2 ביוני 1977 נפטר פאוול הורבצ'בסקי, בגיל 80. הוא הובא לקבורה בחולון בשנת 1982.
ב-10 בנובמבר 1964, הורבצ'בסקי הוכר כחסיד אומות העולם על ידי יד ושם.
עץ ניטע לכבודו בטקס בגן חסידי אומות העולם.
בעקבות עזרתו בעצירת הפוגרום בז'יטומיר, סמטה בעיר נקראת על שמו.
נוסף על כך, הורבצ'בסקי קיבל אות הצטיינות על עזרתו בהגנה האווירית על ורשה.
במסגרת מיזם "חסד אחרון" (מיזם משותף ל"יד ושם" ושב"כ שנערך ב־2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב) אותר מקום קבורתו של הורבצ'בסקי בבית העלמין בחולון, אך לא נמצאה במקום מצבה לזכרו.
חברה קדישא הסכימה לתרום מצבה לקברו, וב־2021 נערך טקס גילוי המצבה.
תעתיק מדויק: פַאוֶּה) הוא טיל שיוט קרקע-קרקע ארוך טווח איראני בעל טווח של 1,650 ק"מ (1,030 מייל).
הטיל הוא גרסה של ה-x55 הרוסי שהונדס לאחור באיראן ב-2001.
פאווה הוא חלק ממשפחת טילי השיוט סומאר שנחשף בשנת 2015, כאשר הטיל הראשון של המשפחה הוא סומאר שהיה לטווח של 700 ק"מ.
ב-2 בפברואר 2019, איראן חשפה את טיל השיוט חְוֵיזֶה (Hoveyzah), טיל קרקע-קרקע עם טווח מוצהר של למעלה מ-1,350 קילומטרים.
פאווה נחשף והוצג לציבור ב-2 בפברואר 2023.
פאווה משתמש בכנפיים נשלפות על גופו, והמנוע של טיל שיוט זה נמצא גם הוא מחוץ לגוף וממוקם בחלקו העליון.
לפאווה יש את היכולת ללכת בדרכים שונות כדי להגיע למטרה.
כלומר, לפני הגעה למטרה הוא מסתובב במידה הנדרשת ותוקף את המטרה מכיוון אחר.
יכולת נוספת של טילי שיוט של "פאווה" היא יכולתם של טילים אלו לתקוף במסה ולתקשר זה עם זה במהלך התקיפה.
בשיטה זו, אחד הטילים משמש כמנהיג קבוצת הטילים התוקפת ומנחה את שאר הטילים.
במידת הצורך, אחד או יותר מהטילים הממוקדים נשלחים קדימה על ידי מנהיג המחלקה ולמעשה מושכים אותם כדי לפתוח את הדרך לפגיעה מדויקת בטילים אחרים.
כלי התקשורת של הרפובליקה האסלאמית הודיעו כי לטילים החדשים יש טווח מספיק כדי להגיע לישראל.
ובמהלך המתקפה האיראנית הראשונה על ישראל ב-2024 נעשה שימוש בדגם 351.
פאוור ריינג'רס זעם קוסמי היא העונה ה-30 של זיכיון הטלוויזיה האמריקאי הוותיק פאוור ריינג'רס אשר משמשת כהמשך ישיר לפאוור ריינג'רס: דינו זעם.
הסדרה הופקה על ידי החברות Entertainment One והסברו, והיא הפכה זמינה לראשונה בנטפליקס ב-29 בספטמבר 2023.
בעקבות אירועי פאוור ריינג'רס: דינו זעם צוות הפאוור ריינג'רס נקראים שוב להגן על היקום מפני איום קוסמי גדול יותר.
בעקבות כך הם יוצאים להרפתקה בין-גלקטית במטרה להילחם בלורד זד וצבאו.
ראסל קארי בתפקיד זייטו, ריינג'ר הזינית'
האנטר דנו בתפקיד אמיליה ג'ונס, ריינג'רית הזעם הקוסמי האדומה
קאי מויה בתפקיד אולי אקאנה, ריינג'ר הזעם הקוסמי הכחול.
בתחילת העונה עובר לצד של הרעים כתוצאה משאיפת מוח.
טסה ראו בתפקיד איזי גרסיה, ריינג'רית הזעם הקוסמי הירוקה
צ'אנס פרז בתפקיד ג'אבי גרסיה, ריינג'ר הזעם הקוסמי השחור.
בתחילת העונה איבד את ידו וכתוצאה מכך הוא בעל יד ביונית.
ג'ורדון פייט בתפקיד אייון, ריינג'ר הזעם הקוסמי המוזהב.
ג'קלין ג'ו בתפקיד פרן, ריינג'ר הזעם הקוסמי הכתומה.
בילי קרנסטון, הריינג'ר הכחול המקורי מ"מייטי מורפין".
מהווה תחליף לאולי לאורך העונה.
האקל, היה אחד הרעים בפאוור ריינג'רס "דיינו צ'ארג'" וכעת הוא הריינג'ר האפל.
פרד טטאסקיור בתפקיד הלורד זד, האנטגוניסט הראשי
השותפות בתחום עשיית הקולנוע בין מייקל פאוול (1905-1990) לאמריק פרסבורגר (1902-1988)—הידועים יחדיו לעיתים כהקשתים, שמה של חברת ההפקה שלהם—הניבה סדרה של סרטים משפיעים בשנות ה-40 וה-50. סרטיהם, עשרים וארבעה במספר, התבססו בעיקר על סיפורים מקוריים של פרסבורגר ותסריט שנכתב ע"י פאוול ופרסבורגר יחדיו.
פאוול ביצע את רוב עבודת הבימוי, בעוד פרסבורגר ביצע את רוב עבודת ההפקה וגם עזר עם העריכה, בעיקר בתחום המוזיקה.
ברוב סרטיהם הזוג חלק את הקרדיט על עבודת הכתיבה, הבימוי וההפקה.
הסרטים הידועים ביותר שהזוג יצר הם חייו ומותו של קולונל בלימפ (1943), סיפור קנטרברי (1944), אני יודעת לאן אני הולכת (1945), עניין של חיים ומוות (1946), נרקיס שחור (1947) ונעליים אדומות (1948).
פאוול היה במאי מנוסה, שהתחיל את דרכו ביצירת סרטים אילמים והמשיך ליצירת דרמת מלחמת העולם הראשונה המרגל בשחור (1939), סרטו הראשון עבור המהגר היהודי-הונגרי המפיק אלכסנדר קורדה.
פרסבורגר, שהיגר מהונגריה בשנת 1935, כבר עבד עבור קורדה, והתבקש לבצע שכתובים עבור הסרט.
שיתוף הפעולה הזה היה הראשון מ-19 שיתופי פעולה לאורך 18 שנים בסך הכל.
לאחר שפאוול יצר שני סרטים נוספים עם קורדה, הוא התאחד עם פרסבורגר עבור הסרט הברחה, הראשון בסדרת סרטים של פאוול ופרסבורגר המתרחשים במהלך מלחמת העולם השנייה.
השני, קו רוחב 49 (1941) זכה בפרס האוסקר לסיפור הטוב ביותר.
שני הסרטים הם מותחנים שנוצרו כתעמולה אנטי-נאצית.
בשלושת הסרטים הללו, פאוול קיבל את הקרדיט לבימוי ופרסבורגר את הקרדיט לתסריט:
בסרט הבא שלהם, אחד מהמטוסים שלנו חסר, השניים לקחו קרדיט משותף על עבודת הכתיבה, הבימוי וההפקה, והתייחסו לעצמם בפעם הראשונה בתור "הקשתים" בקרדיטים.
ב-1943, הם הקימו חברת הפקה משל עצמם "הפקות סרטים הקשתים", ואימצו לוגו של מטרת ירי בחץ וקשת שהופיע בפתיח של כל סרט.
הקרדיט המשותף "נכתב, הופק ובוים על ידי מייקל פאוול ואמריק פרסבורגר" מצביע על אחריותם המשותפת ליצירותיהם ולעובדה שהם אינם תלויים באף סטודיו או מפיקים נוספים.
במכתב מ-1942 בו ביקשו מונדי הילר להופיע בקולונל בלימפ, פרסבורגר מציג את "מניפסט הקשתים.
חמש הנקודות שבו מביעות את כוונותיהם של השניים:
איננו חייבים נאמנות לאף אחד פרט לאינטרסים הפיננסים המספקים את כספנו: ולהם האחריות הבלעדית להבטיח רווח ולא הפסד.
כל צעד בסרטים שלנו הוא אחריותנו בלבד.
אנו מסרבים להיות מודרכים או מודרכים בידי כל השפעה מלבד השיפוט שלנו.
כאשר אנו מתחילים לעבוד על רעיון חדש, אנו מוכרחים להקדים בשנה.
לא רק את המתחרים שלנו, אלא גם את הזמנים.
סרט אמיתי, מרעיון לשחרור אוניברסלי לוקח שנה.
ואנו מאמינים בסתר שאין גם קהל שעושה זאת.
אנו הוכחנו, שהם ישלמו על מנת לראות את האמת, מסיבות אחרות חוץ מהעירום שלה.
בכל עת, ובמיוחד בהווה, כבודם העצמי של כל המשתתפים, מהכוכב עד אחראי האביזרים, נשמר, או מופחת, על ידי הנושא והמטרה של הסרט עליו הם עובדים.
הם התחילו ליצור קבוצה של שחקנים וחברי צוות קבועים איתם הם עבדו על סרטים רבים במהלך שנים עשר השנים הבאות.
כמעט אף אחד מאותם אנשים היה תחת חוזה עם הקשתים, הם נשכרו סרט אחר סרט.הוא יודע מה אני עומד לומר לפני שאני אפילו אומר את זה—אולי אפילו לפני שחשבתי על על זה—וזה נדיר מאוד.
אתה בר מזל אם את פוגש מישהו כזה פעם אחת במהלך החיים שלך.
—פרסבורגר על פאוול.הוא העמיד את הסיפור על פיו, הוא הפך גבר לאישה ואישה לגבר, הוא שינה את המתח, הוא כתב מחדש את הסוף...
שמחתי מאוד שאני הולך לעבוד עם מישהו כזה.—פאוול על פגישתו הראשונה עם פרסבורגר.
פאווך ופרסבורגר גם הפיקו יחד סרטים של במאים אחרים תחת "הקשתים": צי הכסף (1943) שנכתב ובוים ע"י ורנון סוול וגורדון ולסלי ובסופו של הנהר (1947) שבוים על דרק טוויסט.
במהלך המלחמה ולאחריה, הם הוציאו מספר סרטים שזכו לשבחים:
אחד מהמטוסים שלנו חסר (1942)
חייו ומותו של קולונל בלימפ (1943)
אני יודעת לאן אני הולכת (1945)
עניין של חיים ומוות (1946)
לרוב, פרסבורגר יצר את הסיפור המקורי (לכל הסרטים שלהם בשנים 1940–1946) וכתב את הטיוטה הראשונה של התסריט.
לאחר מכן הם העבירו ביניהם את התסריט מספר פעמים–הם לא עבדו עליו יחד באותו חדר.
פרסבורגר ידע פעמים רבות מה הוא רוצה שהדמויות יגידו, אך פאוול סיפק לעיתים קרובות את המילים.
שניהם השתתפו בהפקה, אך פרסבורגר מעט יותר מפאוול מכיוון שיכל להרגיע את הרוחות לאחר התנהגותו הישירה של פאוול.
הם הפכו למפיקים של עצמם בעיקר מכיוון שלא רצו שאף גורם חיצוני יתערב.
עבודת הבימוי התבצעה כמעט לחלוטין על ידי פאוול, אך באופן כללי הקשתים עבדו כקבוצה, כשהשחקנים ואנשי הצוות מציעים רעיונות לעיתים קרובות.
פרסבורגר תמיד נמצא בקרבה לצילומים, בדרך כלל בסטודיו, על מנת לוודא שהשינויים המאוחרים הללו מתאימים לסיפור.
לאחר שהצילומים הסתיימו, פאוול בדרך כלל הלך להליכה בגבעות סקוטלנד כדי לנקות את ראשו, אך פרסבורגר היה מעורב פעמים רבות בעריכה, בעיקר באופן בו השתמשו במוזיקה.
פרסבורגר היה מוזיקאי בעצמו וניגן על כינור בתזמורת בהונגריה.
כאשר הסרט היה מוכן ופאוול היה חוזר מסקוטלנד, הוא בדרך כלל היה בקדמת הבמה בכל הקשור לקידום הסרט כמו ראיונות לעיתונים וכד'.
בגלל ששיתופי פעולה כמו של פאוול ופרסבורגר הם כל כך נדירים בתעשיית הקולנוע, ובגלל תיאורית האוטר, פרסבורגר תואר לפעמים כ"כותב התסריט של מייקל פאוול".
פאוול בעצמו דחה מכל וכל את התיאור הזה, ואמר בראיונות רבים שהוא לא היה יכול לעשות את רוב מה שהוא עשה ללא עבודתו של פרסבורגר כשותף מלא.
לאחר שנות ה-50 המוקדמות, פאוול ופרסבורגר החלו להפיק פחות סרטים.
שני סרטיהם האחרונים הצליחו מבחינה כלכלית, אך הביקורת על ההפקות האחרונות שלהם היו פחות טובות מהביקורת על ההפקות הראשונות שלהם.
פאוול בעצמו הרגיש שסרטם חולה נפגש עם אור ירח היה הסרט הגרוע ביותר של הקשתים.
ההפקות של הקשתים הסתיימו לבסוף ב-1957, והזוג נפרד לקריירות עצמאיות.
הפרידה הייתה ידידותית, והם נשארו חברים קרובים לאורך כל חייהם.
הזוג התאחד עבור שני סרטים:
בשני הסרטים הללו, פאוול קיבל קרדיט כבמאי יחיד, ופרסבורגר ככותב התסריט היחיד.
פאוול הפיק את הם אספסוף מוזר ופרסבורגר את הילד שהפך צהוב.
המתנה של מייקל פאוול הייתה שהוא ראה דברים בצלילות נוראה.
אולי סרטיו חיכו לדי וי די כל הזמן הזה.—אנטרטיינמנט ויקלי, ה-11 בינואר 2002.אין במאי בריטי אחד, שעובד בבריטניה, שיצר כל כך הרבה סרטים ששווים צפייה כמייקל פאוול.—מילון ביוגרפי של הקולנוע, דייוויד תומסון, 1975.
מבקרי קולנוע בריטים תמיד הגיבו לסרטים של פאוול ופרסבורגר בצורה מעורבת, הם הכירו ביצירתיות שלהם, אבל לפעמים הטילו ספק במוטביציה ובטעם שלהם.
לטוב או לרע, הקשתים מעולם לא התאימו למיינסטרים הבריטי.
משנות ה-70 והלאה, המבקרים הבריטים החלו לשנות את האומדן הפושר הזה.
היום האמונה הרווחת היא שהם שיחקו תפקיד מרכזי בהיסטוריה של הסרטים הבריטים.
הם השפיעו על יוצרי סרטים רבים של דורות מאוחרים יותר, כמו מרטין סקורסזה, פרנסיס פורד קופולה וג'ורג' רומרו.
חולה פוגש באור ירח (1957)
ארבעה מהסרטים שלהם נמצאים ברשימת 50 הסרטים הבריטים הטובים ביותר של המאה ה-20 שנעשתה בידי מכון הסרטים הבריטים, נעליים אדומות ממוקם ב-10 העליונים.
+שנהסרטפרס/מועמדותפאוולפרסבורגראחרים1943קו רוחב 49מועמדות לפרס האוסקר לסרט הטוב ביותרזכייה בפרס האוסקר לסיפור המקורי הטוב ביותרזכייה בפרס אוסקר לתסריט הטוב ביותררודני אקלנדאחד מהמטוסים שלנו חסרמעומדות לפרס האוסקר לסיפור המקורי הטוב ביותרמועמדות לפרס אוסקר לאפקטים הטובים ביותררונלד נאים, סי.
פַאוּזִי קָאוֻקְגִ'י (ערבית: فوزي القَاوُقْجِي, תעתיק מדויק: פוזי אלקאוקג'י; 19 בינואר 1890 – 5 ביוני 1977) היה מפקד צבאי ערבי סורי, שמוכר במיוחד בגלל לחימתו כנגד היישוב היהודי בארץ ישראל במרד הערבי הגדול (1936) ובמלחמת העצמאות (1948).
קאוקג'י נולד בעיר טריפולי שבלבנון בשנת 1890 למשפחה בעלת שורשים טורקיים.
בתקופה העות'מאנית למד בבית-ספר לקצינים של צבא האימפריה העות'מאנית באיסטנבול, ושימש כקצין זוטר בחיל הפרשים העות'מאני במלחמת העולם הראשונה, בתחילה במוסול שבעיראק ולאחר מכן בארץ ישראל.
בזמן המלחמה ערק לשורות המרד הערבי.
הוא נלחם בשורות הצבא הערבי שנוצח על ידי הצרפתים בקרב מייסלון בסוריה, אך בחר להישאר בה ושירת כמפקד פלוגה ב"לגיון הסורי".
בשנת 1925, לאחר פרוץ המרד הסורי הגדול, ערק מ"הלגיון הסורי" והשתלט עם אנשיו על האזורים הסמוכים לעירו חמאה.
הוא הנהיג את המרד בעיר, וגייס לשם כך את הבדווים מהסביבה.
עם דיכוי המרד, לאחר שהצרפתים דנו אותו למוות שלא בפניו, הגיע לסעודיה, ב-1928 שם סייע למלך עבד אל-עזיז אבן סעוד בהקמת הצבא הסעודי.
בתחילת שנות ה-30 נחשד בקשרים עם ההאשמים ונאלץ להימלט מערב הסעודית.
למשך תקופה קצרה שירת בצבא הצרפתי בסוריה.
בשנת 1932 הגיע לבגדאד לבקשת המלך פייסל שם לימד באקדמיה צבאית, אך לא ניתק את קשריו עם התנועה הפן-ערבית.
לפי מקורות בריטים עסק משנת 1934 בתכנון המרידות הצבאיות בסוריה או בארץ ישראל, תוך התחייבות להבריח נשק מעיראק ולגייס מתנדבים אם יפרוץ מרד.
הוא אף החל להכין את אנשיו לקראת מלחמה כאשר החלה השביתה הלאומית בסוריה בשנת 1936, אך נמנע מלהתערב כשהוחל במשא ומתן עם צרפת.
בשנת 1936, בימי המרד הערבי הגדול, עמד בראש כוחות ערביים לא-סדירים שחדרו מסוריה ומעיראק לתחומי ארץ ישראל כדי לעזור לכנופיות של ערביי ארץ ישראל שלחמו ביישוב ובשלטונות המנדט הבריטי.
מאה המתנדבים הראשונים הגיעו מעיראק בראשית אוגוסט 1936, וחצו את עבר הירדן בעזרת בדואים מאזור עמק בית שאן.
קאוקג'י עצמו הגיע ב-22 באוגוסט, על פי הסכם בין הוועדה להגנת פלסטין בבגדאד לבין הוועד הערבי העליון, לאחר שיצא לחופשה מעבודתו בעיראק על מנת שיוכל לעמוד בראש "המרד הערבי הפלסטיני".
לכוחות העיראקים שחדרו הצטרפו גם כ-60 סורים יוצאי המרד הסורי של 1926 וכן כ-30 דרוזים בראשות מחמד צעב.
את נשקו קיבל קאוקג'י מ"הגוש הלאומי" בסוריה.
כבר בבואו ארצו קיבלו את פניו ראשי הכנופיות הפלסטיניות והכירו בו כ"מפקד העליון של המרד הערבי בפלסטין".
קאוקג'י סידר את כנופיותיו ל-4 פלוגות, עיראקית, סורית, דרוזית ופלסטינית, שמספחות אליהן את הפעילים המקומיים בכל אחת מפעולותיהן.
הוא ניסה לשוות לפעולת אנשיו מראה צבאי, קרא לנוער להתגייס לכוחותיו וגייס עיתונאי סורי בשם מוניר אל-רייס שניסח את הודעותיו הרשמיות וכרוזיו של קאוקג'י שהעצימו אותו והציגו אותו באור הרואי.
האוכלוסייה הערבית הארץ-ישראלית ראתה בו את המנהיג שביכולתו להפוך את הכנופיות לכוח צבאי הראוי להתמודדות מול הצבא הבריטי.
ב-28 באוגוסט הוציא את הכרוז הראשון שלו, שבו הודיע על נטילת הפיקוד העליון לידיו.
הוא קבע מפקדים לחטיבות השונות ואת פח'רי עבד אל-האדי לסגנו.
קאוקג'י אימן את אנשיו בשיטות צבאיות והטיל משמעת על ראשי הכנופיות המקומיות גם באמצעות בית דין שהקים ואליו הובאו מרגלים, בוגדים ומלשינים.
אולם המורל של האוכלוסייה הערבית לא שפר, והשביתה הממושכת שהתחילה עם פרוץ המרד הערבי הגדול ואיש לא ראה את קיצה דכדכה אותם עד ייאוש.
מסיבה זו החליט קאוקג'י לפעול גם טרם סיום הכנת צבאו באופן מלא.
פעולתו הראשונה של קאוקג'י בארץ ישראל
ב-3 בספטמבר 1936 יצאו קאוקג'י וכוחותיו לפעולתם הראשונה ככוח צבאי מאורגן - פגיעה בשיירה צבאית בריטית שעברה על כביש שכם בדרכה מחיפה.
קאוקג'י הקים מארב משני צדי הכביש, וכשהשיירה עברה התפוצצו מוקשים תחתיה והמארב החל בירי.
כוחות תגבורת בריטיים הגיעו מכיוון שכם והתפתח קרב שנמשך עד שקיעת החמה, במהלכו הוזנקו גם מספר מטוסים למערכה, כדי לתקוף את אנשיו של קאוקג'י בהרים.
בסיכומו של יום יכול היה קאוקג'י לרוות נחת היות שכוחותיו קרקעו שלושה מטוסים בריטיים והרגו חייל וטייס (לפי הדיווחים הבריטים).
מנגד, מניין האבדות לכוחותיו עמד על 9 הרוגים ו-6 פצועים.
אולם בהיבט כולל זכתה הפעולה להילת הצלחה נוכח ההתמודדות עם המטוסים שעד כה איימו על הכוחות ללא מענה מצידם.
הפעולה עוררה כנופיות בכל הארץ וקרבות קטנים התחוללו באזורי עכו, טבריה ובלד א-שיח' (נשר של היום).
הממשלה בלונדון החליטה בראשית ספטמבר לשים קץ לסדרת האירועים האלו, שפגעו ביוקרתה במזרח התיכון, ושלחה לארץ ישראל את הדיוויזיה הראשונה שהגיעה ארצה ב-22 בספטמבר 1936. כבר ב-24 בספטמבר החליט קאוקג'י לפגוע בכוחות המשלוח וכמה קילומטרים מצפון לשכם ארב לשיירה צבאית גדולה שאמורה הייתה לעבור במקום.
לבריטים נודע על התארגנות זו והם שלחו כוחות לכתרה וכן מטוסים שהטילו על כוחותיו של קאוקג'י פצצות מן האוויר.
גם היחלצותם לעזרה של בני הכפרים הסמוכים לא עזרה לכוחותיו של קאוקג'י, ובסיכומו של יום הלחימה נספרו במחנהו כ-60 הרוגים.
בימים שלאחר מכן המשיכו הכוחות הבריטים לרדוף את הכנופיות וב-29 בספטמבר נערך קרב נוסף צפון מערבית לשכם, שם ספג צבאו של קאוקג'י 30 הרוגים נוספים.
קאוקג'י עוזב את ארץ ישראל
הבריטים לא הפסיקו את פעולותיהם: ב-6 באוקטובר 1936 השמידו את הכנופיה המרכזית באזור חברון, ב-8 באוקטובר תקפו את מפקדתו של קאוקג'י ליד בית צור, וב-11 באוקטובר, לאחר פעילות מדינית ענפה, הוחלט על שביתת נשק לא רשמית והרגעת הרוחות.
הוועד הערבי העליון קרא להפסיק את השביתה הכללית, ואיתו גם קאוקג'י הודיע על הפסקת פעולות האיבה.
שביתת נשק זו הצילה את כנופיותיו מהשמדה מוחלטת.
קאוקג'י ראה בהפסקת המרד הפוגה זמנית בלבד, לצורך הפסקת השביתה, שאחריה הוא יתחדש.
הוא ניצל זאת להקמת צבאו מחדש.
לבריטים נודע על כוונותיו וב-22 באוקטובר 1936 חידשו את פעולתם וכיתרו את כוחותיו.
הוועד הערבי העליון התריע על הפרת שביתת הנשק הבלתי רשמית עליה הוחלט ואיים לחדש את השביתה אם לא יפסיק הצבא את פגיעתו בכוחותיו של קאוקג'י.
הצבא קיבל הוראה להפסיק את פעולותיו וקאוקג'י יצא אל עבר הירדן יחד עם מתנדביו ב-25 באוקטובר 1936. כוונתו להתיישב בעבר הירדן לא התקבלה בטוב בקרב ההנהגה המקומית וגם משם הוא נאלץ לעקור.
אנשיו המשיכו לעיראק, שם תבעו סכומי כסף גדולים מהוועד הערבי העליון ומ"הוועדה העיראקית להגנה על פלסטין".
בשנת 1938, בוועידת המפלגה הנאצית בנירנברג, קיבלה את פני היטלר משלחת ערבית בראשות קאוקג'י.
בשנת 1941 השתתף במרד הפרו-נאצי והאנטי-בריטי של רשיד עאלי אל-כילאני בעיראק.
לאחר כישלון המרד חשב להיכנע לבריטים אולם בעקבות הבטחה של כוחות ממשלת וישי, ששלטה בסוריה, לביטול עונש המוות שנגזר עליו, הוא ותומכיו הסכימו לעבור לסוריה ולהילחם לצד מדינות הציר נגד בריטניה וכוחות צרפת החופשית.
לאחר שנפצע קשה במהלך הפצצה של חיל האוויר הבריטי, הוא פונה בידי טייסים גרמנים לטיפול באתונה ובהמשך לגרמניה הנאצית.
ב-29 ביוני 1941 הוטס יחד עם בנו לברלין.
הוא קיבל תשלום לשכר דירתו באלטנבורג ממשרד החוץ הגרמני, ושכר חודשי מהורמאכט.
בגרמניה נישא לגרמניה בשם אנהליזה, ושימש שם כמנהיג ערבי בגלות בגרמניה ששירת את מכונת התעמולה הנאצית, בנוסף למופתי חאג' אמין אל-חוסייני.
אל קאוקג'י היה יריבו הגדול של המופתי ומתחרהו על הנהגת מאבקם של ערביי ארץ ישראל.
אף על פי שהשניים מצאו מקלט בגרמניה הנאצית, לא חלה ביניהם כל התקרבות בגלותם זאת.
אל חוסייני טען בפני הגרמנים שקאוקג'י הוא מרגל בריטי, וקאוקג'י לא סלח לו על כך.
נראה שבשלב מסוים סר חינו של אל קאוקג'י בעיני היטלר והרדיו הגרמני אף מסר הודעה על נפילתו בקרב בחזית המזרחית.
בתום מלחמת העולם השנייה נראה באזור הכיבוש הרוסי בברלין ובשנת 1946 אף נאסר בידי הסובייטים.
בתחילת 1947 הצליח לצאת מברלין לפריז עם אשתו בעזרת מסמכים מזויפים.
בפברואר 1947 שב מפריז לביירות.
קאוקג'י ביטא את אשר ספג בגלותו בגרמניה הנאצית, וביולי 1947 הצהיר כי: "הקרב בין היהודים לבין הערבים הוא קרב טוטלי...
והאפשרות היחידה היא השמדה של כל יהודי, הן בארץ והן בכל ארצות ערב".
לקראת הכרזת מדינת ישראל הועמד פאוזי קאוקג'י על ידי הליגה הערבית בראש צבא ההצלה - כוח של מתנדבים ערבים עיראקים, סורים ודרוזים, שהוקם בסוריה כדי לסייע לערביי ארץ ישראל במלחמתם ביישוב היהודי.
בעצם מינויו כמפקד צבא ההצלה היה משום קריאת תיגר של ממשלות ערב על מנהיגותו של המופתי.
צבא ההצלה היה יציר כפיה של הליגה הערבית ולא סר למנהיגותו של הוועד הערבי העליון.
קאוקג'י היה יריבו של מפקד הכוחות הערביים באזור ירושלים עבד אל-קאדר אל-חוסייני, קרוב משפחתו של המופתי.
ב-4 באוקטובר 1948 הצהיר פאוזי קאוקג'י: "צבאות ערב חזקים כעת מספיק כדי להביס את היהודים ולדחוף אותם לים".
צבא ההצלה פעל בצפון הארץ.
לפי מקורות ערביים מנה צבא ההצלה 3,155 מתנדבים.
התקפותיו על היישובים טירת צבי , יחיעם, רמות נפתלי, סג'רה ורמת יוחנן נכשלו.
ערב מבצע נחשון נפגש קאוקג'י בחשאי עם יהושע (ג'וש) פלמון שהיה ממפקדי הש"י.
פלמון ידע על היריבות הקשה בין קאוקג'י ובין עבד אל-קאדר אל-חוסייני (מפקד הכוחות הערביים בירושלים) וחסן סלאמה (מפקד הכוחות הערביים ביפו), וביקש לוודא כי לא יהיה שיתוף פעולה ביניהם.
קאוקג'י כינה את סלאמה "שודד דרכים" ורמז כי לא יפעל לעזרת כוחות אל-חוסייני.
פלמון התרשם כי פעילות קאוקג'י בחזית הצפון תהיה מוגבלת והניח (בטעות) שבכוונתו לתקוף את כפר יחזקאל.
קאוקג'י אכן סירב להחיש עזרה לכוחותיו של עבד אל-קאדר אל-חוסייני באזור ירושלים, כנראה בעקבות פגישה זו.
תחת זאת, תכנן לכבוש את קיבוץ משמר העמק, נקודת מפתח בדרך לחיפה.
בהתקפה זו הפגיז צבא ההצלה את הקיבוץ בתותחים, לראשונה במלחמת העצמאות, במה שהוגדר כ"פעולה הגדולה הראשונית שלו לזרוק את היהודים לים".
אך ההתקפה נהדפה בעזרת תגבורות של הפלמ"ח שהגיעו למקום, וכוחות צבא ההצלה הונסו.
בעקבות מפלתו ברחו התושבים הערבים מכל סביבת משמר העמק.
קאוקג'י תירץ את מפלתו בכך ש"נאלץ להילחם נגד 15,000 לוחמים יהודים בפיקוד גנרל רוסי".
בעת מבצע חירם של צה"ל באוקטובר 1948, שהחל לאחר שמתקפת צבא ההצלה על מנרה נכשלה, הוכה צבא ההצלה על ידי כוחות צה"ל.
מפקדתו של קאוקג'י בתרשיחא הותקפה על ידי כוחות צה"ל, לרבות חיל האוויר ונכבשה לאחר קרב עז, אולם קאוקג'י הצליח לברוח ממנה ונס יחד עם צבאו ללבנון ויותר לא שב לארץ.
בעקבות הסכם הפסקת האש ב-1949 התפטר מתפקידיו.
לאחר סיומה של מלחמת העצמאות הוא שב לסוריה ושם מונה למשרת יועץ השלטון לענייני פלסטין על ידי סאמי חינאווי שתפס את השלטון בסוריה ב-1949.
לקאוקג'י נותרה ההילה של לאומן ערבי לוחם והוא היווה דוגמה ללאומנים ערבים שקמו אחריו.
את שארית חייו העביר בדמשק ולאחר מכן בביירות.
בשנת 1972 פרסם את זיכרונותיו ממלחמת העצמאות.
פאוורבול הוא סוג של משחק לוטו אמריקאי המנוהל על ידי איגוד הלוטו הממלכתי (MUSL), מֵאֲגָד של מפעילי משחקי הלוטו ב-29 מדינות, מחוז קולומביה, ואיי הבתולה של ארצות הברית.
פאוורבול מורשה להיות ספק בעל מונופול של משחקי הלוטו הממלכתיים בתחומי השיפוט האלו.
הפאוורבול התחיל ב-1988 כלוטו אמריקה, והשם הרשמי השתנה לפאוורבול מאוחר יותר, ב-8 ביוני 1996. המטריצה השתנתה מדי פעם.
ב-2 בנובמבר 1997, השתנתה המטריצה מ-5 מתוך 45 מספרים ל-5 מתוך 49 מספרים, והפאוורבול השתנה מ-1 ב-45 ל-1 ב-42. כמו כן בתאריך זה, שיעור הקצבה השנתית שונה מ-20 ל-25 שנים.
ב-9 באוקטובר 2002 התרחבה המטריצה מ 49 מספרים ל 53. השינוי האחרון בא ב-28 באוגוסט 2005, כשהמטריצה השתנתה מ-53 מספרים ל-55, אם כי מטריצת הפאוורבול נשארה ב-43 מספרים.
על פי חוקי ארצות הברית, כל מדינה החברה באיגוד ה-Powerball רשאית למכור כרטיסי הגרלה להגרלת ה-Powerball לאזרחיה בלבד (מכירת כרטיס פיזי או מכירה מקוונת) וכן לתיירים בתחומה (מספר מדינות מגבילות את אפשרות הקניה לאזרחים, או מטילות מס מיוחד על זכיית זרים).
מכירה של כרטיס הגרלה מחוץ לגבול מדינה פדרלית או מחוץ לגבולות ארצות הברית היא עבירה פלילית לפי החוק האמריקאי, ועשויה למנוע קבלת זכייה אפשרית.
בישראל, מכירה וקניית כרטיסי הגרלה של פאוורבול היא עבירה פלילית על פי חוק העונשין, האוסר על עריכת הגרלות ללא היתר משר האוצר.
כדי לשחק את המשחק, השחקן משלם דולר אחד ובוחר חמישה מספרים שונים מ-1 ל-55 ומספר אחד מ-1 ל-42 (מספר הפאוורבול).
השחקן מנצח בהתאם למִדְרָג שלהלן:
משחקתשלוםסיכויי זכייה פאוורבול בלבד3 דולר1 ל-69 מספר אחד ופאוורבול4 דולר1 ל-1272 מספרים ופאוורבול7 דולר1 ל-7453 מספרים ללא פאוורבול7 דולר1 ל-2913 מספרים ופאוורבול100 דולר1 ל 11,9274 מספרים ללא פאוורבול100 דולר1 ל-14,2544 מספרים ופאוורבול10,000 דולר1 ל-584,432כל 5 המספרים ללא פאוורבול200,000 דולר1 ל-3,563,609כל 5 המספרים ופאוורבולJackpot ("הפרס הגדול")1 ל-146,107,962
בדרך כלל סיכויי הזכייה בפרס הם 1 ל-36.61.
לשחקן יש גם את האפשרות לשלם דולר נוסף במטרה לזכות בפרס (חוץ מ"הפרס הגדול") מוכפל עד 5 פעמים מהפרס הרגיל.
דבר זה ידוע כ"פאוורפליי (PowerPlay)".
ההכפלה נבחרת באקראיות באותו הזמן שהמספרים נבחרים.
למנצחים בפרס הגדול יש את האפשרות לקבל את הפרס כקצבה שנתית או לקבל את הסכום לתשלום במזומן.
"הפרס הגדול" המינימלי הוא קצבה שנתית של 15 מיליון דולר ב-30 תשלומים למשך 29 שנה.
הסכום לתשלום במזומן בדרך כלל הוא חצי מערך הקצבה השנתית (לפני שקלול האינפלציה).
30 התשלומים השנתיים לא שווים אבל מבוססים על תוכנית גידול התעריף.
לדוגמה, התשלום השנתיי הראשון הוא תשלום ברוטו של הקצבה השנתית המבוססת על "הפרס הגדול" של 15 מיליון דולר והוא יהיה 267,000 דולר בקירוב בעוד שהתשלום השנתי האחרון יהיה 834,000 דולר בקירוב.
הגרלות פאוורבול נערכות כל יום רביעי ויום שבת במטה הראשי של MUSL באורבאנדל, איווה, בדרך כלל בשעה 10:59 בלילה (זמן מזרחי).
ההגרלות מדי פעם נערכות במיקומים מרוחקים; כאשר זה קורה, ייתכן והזמן ישתנה, אך היום יישאר קבוע.
ב-24 באוקטובר 2018 זכה כרטיס אחד בסכום של 1.6 מיליארד דולר.
ניתוח התשלום עם אפשרות הפאוורפליי (PowerPlay)
בלי לחשב את התשלום של "המשחק הגדול" (Jackpot) ואת התשלום של משחק מספר 5, התשלום המשוער לכרטיס בלי פאוורפליי (PowerPlay) הוא:
כדור הפאוורפליי נותן הכפלה של 2,3,4, או 5 עם הסתברות שווה לכל אחד.
התשלום המשוער לכרטיס עם פאוורפליי הוא 3.5 פעמים התשלום המשוער לכרטיס ללא פאוורפליי.
מאז שעלה דולר אחד כדי לשחק באפשרות הפאוורפליי, שיעור ההפסד הוא 1-0.493 = 51 סנטים לכל פעם שנבחרת אפשרות הפאוורפליי.
יש אומרים שלהפסיד 51 סנטים לכל דולר באפשרות הפאוורפליי זה לא גרוע כמו להפסיד 80 סנטים לכל כרטיס שהוא לא פאוורפליי.
באריכות, לכל 1000 דולר שהוצאו על כרטיסים רגילים, ההפסד יהיה 803 דולר.
לכל 1000 דולר שהוצאו על 500 כרטיסים עם אפשרות הפאוורפליי, ההפסד הוא רק 655 דולר.
משחק הלוטו קרוב לוודאי מסתמך על העובדה שהאדם הממוצע מוציא יותר כסף עם אפשרות הפאוורפליי, אך לא את אותו הסכום.
בהתחשב בכך שסיכויי הסדרי התשלום יותר טובים, האדם הממוצע עשוי לנטות להעלות את התקן של 5 כרטיסים להגרלה ל-5 כרטיסי פאוורפליי.
אז, במקום להפסיד 8 דולר בשבוע, הוא יפסיד כ-13 דולר.
בקצרה, אף על פי שהסיכויים יותר טובים, האדם הממוצע יהיה כמעט תמיד מפסיד מובטח, ואם הוא מהמר על יותר כסף, מובטח לו להפסיד יותר.
לבסוף, אדם עשוי לטעון שהסיבה ההגיונית היחידה לשחק בלוטו היא בשביל סיכוי לזכות בפרס הגדול.
אם היינו חיים לנצח, אסטרטגיה מנצחת הייתה לקנות כרטיסים רק כשהתשלום במזומן לאחר מיסים הוא יותר מ-146 מיליון דולר, שזה נותן לפחות תשלום של דולר אחד בממוצע בעת קניית כרטיס בדולר אחד, בהנחה שאפשרות הפאוורפליי לא פעילה.
בכל זאת, אסטרטגיה כדוגמת זאת כוללת שהשחקן הנצחי משחק רק כשהתשלום, אחרי מיסים, ואחרי חישוב של הסבירות לזוכים אחרים, 146 מיליון דולר.
בהנחה שהמס הפדרלי נוטל בסך הכול 40%, אפילו ההגרלה הכי גדולה של הפאוורבול תתן חזרה רק 75 סנטים בקירוב להשקעה של דולר אחד.
כדי לצאת ברווח נקי יש צורך להרוויח יותר מ "פרס גדול" של 500 מיליון דולר, אפילו אנו מניחים שמספר השחקנים להגרלה נשאר אותו הדבר.
בהתחשב בכך שמספר הכרטיסים שנמכרים בכל הגרלה, ובכך הסבירות לפיצול הפרס הגדול, עולים כשערך הפרס הגדול עולה, "ההזדמנות השווה" לפרס הגדול תהיה אפילו יותר גדולה.
שחקן נצחי המשחק באסטרטגיה "המנצחת" הזאת היה מוצא את עצמו משחק פאוורבול לעיתים נדירות מאוד, כדוגמת שחקן שלא שיחק פעם אחת בכל היסטוריית המשחק.
בכל זאת הנחות אלו שהסיכויים נשארים אותו הדבר מיליוני שנים, ומאז שהחוקים השתנו שלוש פעמים בעשר שנים, כאשר כל פעם ירדו סיכויי הזכייה ב-"פרס הגדול", השחקן הנצחי יכול לצפות להפרשי זמן גדולים יותר בין זכיות ב"פרס הגדול".
ניצחונות בפאוורבול פטורים ממס הכנסה בדלאוור, צפון דקוטה, פנסילבניה, וטנסי.
בדרום דקוטה וניו המפשייר ("מס בזמן אמת" בחינם או כלום) אין מס הכנסה.
משנת 2010 הפאוורבול זמין גם בניו יורק.
ג'ורג'יה עזבה את הפאוורבול ב-1996 כדי להצטרף למגה מיליונים, לוטו ממלכתי אחר.
במשחקי ה-WMS ב-2006 שוחררה שורה של מכונות הימורים תחת שם המותג פאוורבול.
פאוכרומוציטומה היא גידול של תאי כרומפין (Chromaffin cells שנקראים גם pheochromocytes או phaeochromocytes) בליבה של בלוטת יותרת הכליה, המפריש במידה מוגברת קטכולאמינים לזרם הדם, בעיקר אדרנלין ונוראדרנלין, ומשפיע על קצב הלב, גורם לעלייה בלחץ הדם, כאבי ראש, ותסמינים קליניים נוספים.
פאוכרומוציטומה היא מחלה נדירה יחסית, ומתרחשת בקירוב אצל כ-2-8 אנשים למליון איש לשנה, כאשר כ-0.1% מהחולים הסובלים מיתר לחץ דם סובלים מפאוכרומוציטומה.
הגיל הממוצע בו מאובחנת המחלה הוא גיל 40, על אף שהגידולים יכולים להתרחש בתקופת הילדות המוקדמת ועד לגילאים מבוגרים.
קיים כלל הקרוי "כלל ה-10" עבור פאוכרומוציטומות והגורס כי כ-10% מהן דו-צדדיות (בשתי בלוטות האדרנל), 10% הן מחוץ לבלוטת האדרנל, ו- 10% ממאירות.
עם זאת, אחוזים אלו גבוהים יותר בתסמונות תורשתיות אשר יפורטו בהמשך.
הטיפול בפאוכרומוציטומה הוא הסרה כירורגית של הגידול.
יצוין, כי כ-5% עד 10% מהפאוכרומוציטומות ממאירות.
אבחון גידול ממאיר מסוג פאוכרומוציטומה בעייתי, מאחר שהקריטריונים ההיסטולוגיים המנסים לנבא אילו מן הגידולים ישלחו גרורות אינם אמינים יחסית.
על כן, המינוח "פאוכרומוציטומה ממאירה" הוא לרוב מוגבל לגידולים עם גרורות מרוחקות, לרוב כאלו שנמצאו בריאות, בעצמות, או בכבד – המרמזות על התפשטות באמצעות כלי דם.
גידולים ממאירים נוטים יותר להתרחש בתסמונות תורשתיות מסוימות המקושרות עם פאוכרומוציטומה.
טיפול בפאוכרומוציטומה ממאירה כולל את הסרת הגידול ומתן פרוטוקול כימותרפיה ורדיותרפיה גרעינית.
המאפיינים הקליניים של מחלה זו משתנים מאוד בין חולה וחולה, עד כדי כך שפאוכרומציטומה לעיתים נקראת בשם "המתחזה הגדול" (the great masquerader).
יצוין עוד, כי המחלה יכולה להיות ללא תסמינים כלשהם למשך שנים, וכמה גידולים עלולים להגיע לגודל משמעותי לפני שהחולים חשים בתסמינים כלשהם.
בין התסמינים הקיימים ניתן לציין את ה"טריאדה הקלאסית" הכוללת אפיזודות של פעמת, כאב ראש והזעה מוגברת.
שלושה תסמינים אלו בשילוב עם יתר לחץ דם בהחלט הופכים את האבחנה של פאוכרומוציטומה לאבחנה סבירה.
הסימן הדומיננטי ביותר במחלה הוא יתר לחץ דם.
באופן קלאסי, לחולים יש יתר לחץ דם באפיזודות, אולם נפוץ גם יתר לחץ דם קבוע.
שחרור מסיבי של קטכולאמינים בגידול יכול להביא גם לאי ספיקת לב, בצקת ריאות, הפרעות קצב ואף דימום תוך מוחי.
במהלך אפיזודות של שחרור ההורמונים, אשר יכולים להתרחש באינטרוולים שונים, החולה חרד וחיוור, וחש טכיקרדיה ופעמת.
התקפים אלו לרוב נמשכים פחות משעה ויכולים להיות מואצים לאור תהליכים כגון ניתוחים, שינויי תנוחה, התעמלות, היריון, השתנה (בעיקר פאוכרומוציטומות של השלפוחית), ושימוש בתרופות מסוימות (כגון תרופות אנטי דיכאוניות ממשפחת הטריציקליים, אופיאטים, מטוקלופראמיד).
פוליאוריה ופולידיפסיה (שתיית יתר והשתנת יתר)
לחץ דם אורתוסטטי (צונח במעבר משכיבה לעמידה)
הממצאים המעבדתיים אינם ספציפיים: היפרגליקמיה (כתוצאה מתהליך של גליקוגנוליזה בהשפעה בטא-אדרנרגית), היפרקלצמיה, והמטוקריט מוגבר (כתוצאה מהיפו-וולמיה).
אצל חולים אלו יש לנהוג במשנה זהירות בעת פרוצדורות הכוללות הרדמה, עקב הסבירות שחומרי הרדמה מסוימים עלולים להוביל להתקף (שחרור של קטכולאמינים).
אבחנת המחלה מבוססת על תיעוד של עודף בקטכולאמינים (אדרנלין, נוראדרנלין וכן המטבוליטים שלהם) בבדיקה ביוכימית וכן מיקום של הגידול על ידי הדמיה.
לשני אלו משקל שווה בחשיבותם, אם כי באופן פרקטי, מדידה של קטכולאמינים היא השלב הראשון בדרך לאבחנה.
מדידת קטכולאמינים: באופן כללי, רמות הקטכולאמינים המופרשות על ידי הגידול משתנות והן ואריאביליות יחסית, על כן יש חשיבות בנטילת הבדיקה במהלך או ישר לאחר משבר סימפטומטי.
עם זאת, רוב הגידולים מפרישים באופן רציף מטבוליטים של קטכולאמינים, הנקראים "מטא-נפרינים".
על כן, מדידה של מטא-נפרינים היא יעילה יותר.
הוכחה בבדיקות דם או בבדיקות שתן לרמות מעל הנורמה של מטאנפרינים מרמזות על אבחנה לפאוכרומוציטומה.
הדמיה נעשית באמצעות CT עם חומר ניגוד או MRI.
הסרה מלאה של הגידול היא המטרה האולטימטיבית בטיפול עצמו.
על הניתוח להתבצע על ידי צוותים של מרדימים ושל מנתחים המנוסים בניהול מקרים של פאוכרומוציטומה.
לחץ הדם יכול להשתנות באופן חד במהלך הניתוח, בעיקר בתחילת ההרדמה או כאשר מתבצעת מניפולציה על הגידול עצמו.
הראשון שביצע את הניתוח להסרה היה צזאר רוא, רופא שווייצרי ב-1926. כיום מקובל לבצע ניתוחים אלו בלפרוסקופיה.
לאחר הניתוח, יש לתעד את תהליך החזרה לנורמה של הפרשת קטכולאמינים.
אחד מהאתגרים הקשורים לניתוח זה הוא הכנה נכונה של המטופל לניתוח, לאור העובדה כי הגידול מפריש קטכולאמינים העלולים להביא לעליות לחץ דם מסוכנות במהלך הניתוח.
כיום מקובל להכין את החולה על ידי מתן חוסמי אלפא (phenoxybenzamine) במינון נמוך יחסית כ- 7 ימים טרם הניתוח עצמו ולהעלות את המינון כל מספר ימים בהתאם לסבילות.
קיימות מספר תסמונות בהן נמצאה שכיחות יתר של פאוכרומוציטומה.
אצל חולים אלו, הגיל הממוצע של האבחנה הוא 15 שנים פחות מאשר הגיל הממוצע כאשר המחלה מתרחשת ללא קשר לתסמונות משפחתיות.
תסמונת הקרויה MEN2- והכוללת בתוכה שני תתי סוגים- MEN2A, MEN2B .
תסמונת זו נגרמת כתוצאה ממוטציה בגן הקרוי RET.
התסמונת כוללת קרצינומה של בלוטת התריס, והפרעות נוספות וכן פאוכרומוציטומה.
לרוב הפאוכרומוציטומה מתרחשת אצל 50% מן החולים, ומרביתם שפירים.
לעיתים הפאוכרומוציטומה עלולה להופיע לפני הופעה של קרצינומה בבלוטת התריס.
מחלת וון היפל לינדאו- VHL- זוהי תסמונת המביאה להתפתחות של המנגיובלסטומות ברטינה בעין, וכן בצרבלום.
בנוסף יש לחולים אלו קרצינומה של הכליה, גידולים של איי לבלב וכן ריבוי של גידולים שונים וציסטות.
לכ- 20% עד 30% מן החולים יש פאוכרומוציטומות, אולם במספר משפחות השכיחות עלולה להגיע ל-90%.
נוירופיברומטוזיס מסוג 1 (NF1 ) הייתה התסמונת הראשונה שתוארה אשר קשורה לפאוכרומוציטומה.
מאפיינים קלאסיים של נוירופיברומטוזיס כוללים נוירופיברומות מרובות, כתמי קפה בחלב ו- Lisch nodules של האישון.
אצל כ- 1% מחולים אלו יש פאוכרומוציטומה, והיא ממוקמת במרבית המקרים באדרנלים.
פאוכרומוציטומות ממאירות בנוירופיברומטוזיס מסוג 1 אינן נדירות.
קיימות תסמונות הקשורות לגידולים הקרויים פארא-גנגליומות, שהם למעשה גידולים דומים לפאוכרומוציטומה הנמצאים באזור הראש והצוואר.
תסמונות אלו קרויות PGL, והמוטציה PGL1 היא הכי נפוצה.
פאוזי סלו היה קצין צבא ומדינאי סורי, אשר כיהן כנשיא סוריה מ-3 בדצמבר 1951 עד 1 ביולי 1953.
פאוור ריינג'רס טורבו היא סדרת פעולה/הרפתקאות אמריקאית לילדים מסדרת "פאוור ריינג'רס".
הסדרה בת 45 פרקים והופקה לטלוויזיה על ידי חברת "סבן" לערוץ Fox Kids בשנת 1997.
על פי סדרה זו הופק הסרט "פאוור ריינג'רס טורבו - הסרט" (1997).
בעונה זו דיווטוקס פיראטית החלל היא הנבל הראשי והיא מעוניינת להשתלט על העולם ולהשמיד את הפאוור ריינג'רס.
בעונה זו מצטרף ילד בשם ג'סטין, אשר מדלג כמה כיתות קדימה ומגיע לתיכון אנג'ל גרוב ומחליף את רוקי הריינג'ר הכחול לאחר שהוא שובר את גבו באימונים.
טומי נהיה הריינג'ר האדום, אדם נהיה הריינג'ר הירוק, טניה נהיית הריינג'רית הצהובה וקאט נהיית הריינג'רית הוורודה.
בפרק ה-19 הריינג'רים (מלבד ג'סטין) עוזבים לפרקים חדשים בחייהם, וריינג'רים חדשים מחליפים אותם: תאודור ג'יי ג'רביס ג'ונסון (טי.ג'יי) מחליף את טומי כריינג'ר האדום, קרלוס ולרטה מחליף את אדם כריינג'ר הירוק, אשלי האמונד מחליפה את טניה כריינג'רית הצהובה וקייסי צ'אן מחליפה את קאת'רין כריינג'רית הוורודה.
בתחילת העונה זורדון נאלץ לחזור לכוכב שלו, וממנה לו מחליפה אשר שמה דימיטריה והיא בעזרת אלפא 6 (הדור הבא בסדרת אלפא) ובעזרת הריינג'רס שומרים על כדור הארץ.
במהלך העונה מנסה דיווטוקס בעזרת פורטו, ריגוג, אלגר והפרונוטרונים להביס את הפאוור ריינג'רס, ובאמצע העונה מצטרף גנרל הווק אחיה של דיואטוקס למלחמה בריינג'רס והוא מנסה בעזרת זורד שהוא בנה להביס את הריינג'רס.
הרובושוטר (The Blue Senturion) מגיע מהעתיד.
החללית שלו מתרסקת על חוף הים ודיואטוקס מגלה אותו.
פורטו, עוזרה של דיואטוקס, מפעיל מחדש את הרובוט ומספר שיש לו מסר מיוחד לדימיטריה.
הוא מראה בעזרת הולוגרמה התקפה עתידית שצפויה לקרות בה מתאחדים כל הרעים: ריטה ולורד זד, אימפריית המכונות, ודיווטוקס.
דיווטוקס מנסה למחוק הודעה זו, אך הפאוור ריינג'רס מספיקים לראות אותה אבל לא מבינים מה צפוי להם.
גם הפנטום ריינג'ר מצטרף במהלך העונה ועוזר לריינג'רס בעזרת כוחו המיוחד אשר נמצא ביהלום האדום בבטנו.
בשני הפרקים האחרונים דיווטוקס שולחת מפלצת אשר גדולה יותר מהמגה זורד, והמפלצת מצליחה להשמיד לפאוור ריינג'רס את כל המגה זורדים שלהם.
דימיטריה והרובושוטר נאלצים לעזוב כדי לעזור לזורדון להילחם בכוחות הרשע.
לאחר מכן אלגר וריגוג מוצאים את מרכז הבקרה והם מודיעים לדיווטוקס, ודיווטוקס מגייסת את כל הצבא שלה ומתקיפה את מרכז הבקרה, והפאוור ריינג'רס מובסים על ידי דיווטוקס ומרכז הבקרה מושמד.
לבסוף מגיע שליח מדארק ספקטאר להגיע לישיבה של ליגת הרוע, והפאוור ריינג'רס ביחד עם אלפא 6 יוצאים בחללית של נסאדה בעקבות דיווטוקס מלבד ג'סטין שנשאר כי לא רצה לעזוב את אבא שלו.
תומאס "טומי" אוליבר - (ג'ייסון דייוויד פרנק): הריינג'ר האדום, מנהיג הריינג'רס.
בעונה הזאת עבד כנהג מרוצים לאחר שסיים את לימודיו.
אדם פארק - (ג'וני יונג בואש): הריינג'ר הירוק.
עבד כמאמן קבוצת הכדורגל של אנג'ל גרוב.
טניה סלואן - (נאקיה בוריס): הריינג'רית הצהובה.
עבדה באחד הפרקים כשדרנית ברדיו בית הספר, לאחר סיום לימודיה.
קת'רין "קאט" הילארד - (קאטרין סטרלנד): הריינג'רית הוורודה.
עבדה כרקדנית אחרי סיום לימודיה.
ג'סטין סטווארט - (בלייק פוסטר): ילד צעיר בן 12 שמחליף את רוקי כריינג'ר הכחול.
תאודור ג'יי ג'רביס ג'ונסון (טי.ג'יי) - (סלווין וורד): הריינג'ר האדום והמנהיג השני שמחליף את טומי.
קרלוס ואלרטס - (רוג'ר ולאסקו): הריינג'ר הירוק השני שמחליף את אדם.
בפרקים הראשונים הופיע כשחקן כדורגל בקבוצה שאדם אימן.
אשלי האמונד - (טרייסי לין קרוז): הריינג'רית הצהובה שמחליפה את טניה.
מתחילה בפרקים הראשונים כמעודדת ואחרי שהפכה לריינג'רית מתחילה ללמוד מכונאות.
קייסי צ'אן - (פרטיסיה ג'ה לי): הריינג'רית הוורודה שמחליפה את קאט.
רובושוטר - (קול על ידי דייוויד וואלש): שוטר חללי שנשלח מהכוכב אלטר עם המסר לריינג'רס.
פעל בכדור הארץ כלוחם חוק.
כושף מספר פעמים על ידי דיווטוקס.
ריינג'ר הפנטום - (קול על ידי אלכס דוד): ריינג'ר שהגיע מכוכב אלטר בפקודת זורדון לכדור הארץ לעזור לריינג'רס נגד כוחות האופל.
טורבו מגה-זורד: (ברק אדום, רעם המדבר, כוכב הדיונה, מרדף הרוח, מפוצץ ההרים).
מגה-זורד ההצלה: (מאלף אש הברק, מטעין הרעם, פרש הכוכב, הצלת הרוח, מפוצץ הסירנה).
הפרש הרובוטי: מצב קרב.ארטילטרון זורד ההובלה: מצב לוחםדמויות משנה
זורדון - מופיע בתור המדריך בסרט ובתחילת הפרק הראשון של הסדרה.
ואז משוגר לכוכב הבית שלו אלטאר, ושב להופעה קצרה בפרק הכפול "העברת הלפיד", לטקס שבו כל ריינג'רי הטורבו (למעט ג'סטין) מוחלפים.
אלפא 5 - עוזרו של זורדון.
מופיע בשני הפרקים הראשונים ואף הוא שב לכוכב הבית שלו אלטאר, ושב להופעה קצרה בפרק הכפול "העברת הלפיד", לטקס שבו כל ריינג'רי הטורבו (למעט ג'סטין) מוחלפים, ומאז לא נראה יותר.
דימיטרייה - המדריכה החדשה של הריינג'רס במקומו של זורדון ועד לסוף העונה שבו היא שבה לאלטאר.
אלפא 6 - עוזרה של דימיטריה.
הרובוט שמחליף את אלפא 5.
לריגוט - גמד מכוכב אחר שנחטף על ידי דיווטוקס בתחילת הסרט, לאחר שהם חטפו את רעייתו יארה ובתו בת'ל.
מופיע בסדרה כשהוא משגר את זורדון ואלפא לאלטאר.
ג'רום סטון - מפקדם לשעבר של באלק וסקאל שהופך לבעל הקפיטריה במקומו של ארני שפרש מהתפקיד בתחילת העונה.
באלק וסקאל - בסרט הם עדיין שוטרים אשר נחטפים על ידי דיווטוקס ומשוחררים על ידי הריינג'רס.
בסדרה הם הופכים תחילה לקופים.
בעקבות כניסה למכתש שנוצר על ידי טילי הטורפדו של דיווטוקס (שגורמות למפלצות בעונה הזאת לגדול) שבים להיות אנושיים, דבר שכללה בו תופעת לוואי שהם נהיו בלתי נראים.
למשך שארית העונה הם מחפשים עבודה חדשה.
הנבליםדיווטוקס - הנבלית הראשית של עונת הטורבו.
פירטית חלל ששחררה במהלך עלילת הסרט את שד החלל מליגור על מנת להינשא עמו.
אחרי שהוא הושמד על ידי הריינג'רס, היא החליטה לנקום בהם.
בסדרה עצמה היא מטמינה אף פצצות בכל מיני מקומות שמנוטרלים על ידי הרינג'רס בסוף.
דיווטוקס היא אחותם של דימיטריה והאווק, ודודתו של אלגר.אלגר - אחיינה של דיווטוקס שמשמש בתור גנרל אצלה.
ב"פאוור ריינג'רס בחלל" דארק ספקטור ממנה אותו לאחד הגנרלים של אסטרונמה.רייגוג - אחד מאנשיה של דיווטוקס.פורטו - אחד מאנשיה של דיווטוקס שמשמש כמדען.
באחד הפרקים הגדיל את עצמו כשסחב את אחד מטילי הטורפדו של דיווטוקס (שמשמשים כמכשיר להגדלת מפלצות בעונה הזאת).גנרל הווק - אחיה של דיווטוקס ואחד מגנרליה.
היה אחראי ליצירה של כמה זורדים ששמשו נגד הריינג'רס.
כמו כן היה האחראי לכוכב שאליו עברה הצוללת של דיווטוקס למשך שארית העונה.מליגור - שד חלל ששוחרר על ידי דיווטוקס שהיא רצתה להינשא לו.
הושמד על ידי הריינג'רים בסרט.מאמא די - אמה של דיווטוקס.
הופיעה בשני פרקים (פרקים 18 ו-19).ריינג'רי הצללים - גרסאות של הריינג'רים שנוצרו על ידי כרומיט מיוחד בצבע אפור.
הכרומיט עצמו הושמד כשהוא נחשף לאור שהריינג'רים רדפו אחריו עם מגה-זורד טורבו.חיילי הרגלפיראנאטרונים - הצבא של דיווטוקס.
היה במספר פרקים של "פאוור ריינג'רס בחלל" בתור צבאה של אסטרונמה.פודרה פודס - צבא של דיווטוקס שהופיע בסרט בלבד.כרומיטס''' - הצבא של גנרל הווק.
פאוור ריינג'רס צוות הצלה היא סדרת פעולה/הרפתקאות אמריקאית לילדים מסדרת "פאוור ריינג'רס".
הסדרה בת 40 פרקים והופקה לטלוויזיה על ידי חברת "סבן" לערוץ Fox Kids בשנת 2000. זו הסדרה הראשונה שמציגה את הפאוור ריינג'רס כצוות של מבוגרים ולא נערים.
בישראל הסדרה שודרה בערוץ ג'טיקס ("פוקס קידס" לשעבר), וארבעת הפרקים הראשונים דובבו לעברית בקלטות וידאו.
לפני אלפי שנים ארבעה שדים אימתניים אשר איימו להשמיד את המין האנושי נכלאו בתוך קבר תת-קרקעי על ידי קוסם רב-עוצמה.
לאחר שקבוצת מטיילים פותחת במקרה את הקבר, השדים משוחררים היישר אל תוך רחובות העיר הבדיונית "מפרץ מארינר" במדינת קליפורניה.
השדים אשר מונהגים על ידי השד דיאבוליקו מקווים לכבוש את העיר מחדש.
בעקבות מצב החירום מתארגן צוות "הפאוור ריינג'רס צוות ההצלה" אשר מורכב מחמישה בוגרים אשר נלחמים בשדים.
קארטר גרייסון - (שון קוו ג'ונסון): הריינג'ר האדום.
היה כבאי לפני היותו פאוור ריינג'ר.
צ'אד לי - (מייקל צ'טורנטבוט): הריינג'ר הכחול.
היה מאלף דולפינים לפני היותו פאוור ריינג'ר.
מתמחה באמנויות לחימה בסגנון טאי צ'י ואוהב את הים והאוקיינוס ודואג לאיכות הסביבה.
צ'אד הוא סגן מפקד הריינג'רס וסגנו של קרטר ומנהיג את הצוות כשקרטר לא נמצא.
ג'ואל רולינגס - (קיית' רובינסון): הריינג'ר הירוק.
היה טייס לפני היותו פאוור ריינג'ר.
בחור יהיר ושחצן שמאוהב קשות בפרופסור מיספריווטר.
מכונה קאובוי השמיים (Sky Cowboy) עקב הופעותיו האוויריות במטוסים וכובע הקאובוי שאותו הוא חובש.
קלסי ווינסלו - (סשה ויליאמס): הריינג'רית הצהובה.
הייתה מטפסת הרים לפני היותה פאוור ריינג'ר.
דנה מיטצ'ל - (אליסון מקיניס): הריינג'רית הוורודה.
עבדה כחובשת בצוות ההצלה לפני היותה פאוור ריינג'ר.
רייאן מיטצ'ל - (ראט' פישר): ריינג'ר הטיטאניום ואחיה של דנה.
עזב כדי לחפש דרך לנצח את השדים.
רייאן נחטף על ידי דיאבוליקו בלילה שבו התרחשה התאונה הנוראית ברכבם של משפחת מיטשל.
דיאבוליקו הציל את רייאן ממוות אך כפה עליו לעבוד לצידו עד גיל 20. בסוף רייאן מתגבר על הקללה של דיאבוליקו ומנצח את השדים.
מגה-זורד אומגה + אורות אוריון.
קפטן מיטשל - המורה של הריינג'רס ומפקד בסיס אקווה.
אנג'לה פיירוויטר - המדענית הראשית בבסיס האקווה.
מושא אהבתו של ג'ול, שבסוף העונה נשאה לו.
מרינה - נסיכת בת ים ובתו של נפטון שניהלה רומן עם צ'אד.
נפטון - אל הים ואביה של מרינה.
אחד ממפלצותיה של בנשירה גנב ממנו את קלשונו.
רינג'רי הגלקסיה - קבוצת הריינג'רס מ"פאוור ריינג'רס הגלקסיה האבודה", שעוזרת לריינג'רס נגד טרקינה.
המלכה בנשירה - שליטת השדים והנבלית הראשית של הסדרה.
הופיעה תחילה כמערבולת רוחות ואחרי שהיא קמה לתחייה, היא הופיעה בצורת גולם ואחרי שהיא שאבה את ויפרה, הופיעה בצורתה הסופית.
דיאבוליקו - שימש כנבל הראשי בפועל עד לשובה של בנשירה.
הושמד על ידי הריינג'רס באמצעות מגה זורד סולרזורד ההצלה.
לאחר מכן הוחיה על ידי לוקי וויפרה.
גילה בהמשך את טבעה האמיתית של בנשירה.
בהמשך כושף על ידה והפך לסוג של זומבי.
אחרי מותו עזר לריינג'רס כשהוא משך את בנשירה לתוך הקבר של השדים.
אימפוס/אולימפיוס - בנה של בנשירה שהוצג כתינוק בתחילת הסדרה בשם אימפוס.
אחרי מותו של דיאבוליקו עבר התבגרות מהירה והפך לאולימפיוס.
וכמו כן, בסדרה את צורתו הפיזית שינה פעמיים.
לוקי - אחד מגנרליו של דיאבוליקו וחברו הטוב ביותר.
ויפרה - גנרלית נוספת של דיאבוליקו.
שדה דמוית אדם ובעלת רכב משלה.
ויפרה נוהגת לזרוע הרס רב ברחבי העיר ולטווח באזרחים חפים מפשע.
אחראית לכמה פציעות קשות של אנשים במהלך הסדרה.
בהמשך בנשירה שאבה אותה וכך יכלה להפוך לצורה הסופית שלה.
בסדרה "פאוור ריינג'רס כוח הזמן" קמה לתחייה ושיתפה פעולה עם רנזיק נגד הריינג'רס.
ג'ינקסר - יצור דמוי זבוב.
נהג להגדיל את המפלצות באמצעות קלפי קסם לאחר שהושמדו.
טרקינה - הנבלית הראשית של "פאוור ריינג'רס הגלקסיה האבודה".
אחרי אירועי העונה היא שרדה והחלה לקחת נשים צעירות על מנת להשיב בעזרתם את כוח נעוריה.
בהמשך אולימפיוס שיבש את התהליך והיא הפכה למפלצת.
הושמדה על ידי מגה זורד האומגה בשילוב אורות אוריון.
טריסקר - מנהיג השדים שעזר לטרקינה.
באטלינג - יצורים דמוי עטלף ששימשו כצבא של בנשירה.
שדים - הצבא של טרקינה וטריסקר שעזר לטרקינה.
לירון ברנס - קרטר גרייסון
ירון מנשה - צ'אד לי
מירון אהרונוביץ' - ג'ול רולינגז
טליה ברקאי (גם תרגמה וביימה את הדיבוב) - קלסי ווינסלו
קארין אופיר - דיינה מיטשל
גיורא קנת - קפטן מיטשל, לוקי, ג'ינקסר ודמויות שונות
נורית בנאי קורן - אנג'לה פריווטר, וייפרה
נטע רווה - דמויות שונות
פאוור ריינג'רס כוח הזמן היא סדרת פעולה/הרפתקאות אמריקאית לילדים מסדרת "פאוור ריינג'רס".
הסדרה בת 40 פרקים והופקה לטלוויזיה על ידי חברת "סבן" לערוץ Fox Kids בשנת 2001.
זו הסדרה האחרונה שיצר חיים סבן.
בישראל התוכנית שודרה ב"פוקס קידס" (ערוץ דיסני כיום).
בשנה 3000 האנושות פיתחה עולם אוטופי אשר בו אנשים יכולים לקבוע את דנ"א ילדיהם.
בו למשטרה יש יחידה מיוחדת בשם "כוח הזמן" אשר מצליחים ללכוד את כל הפושעים בעזרת שימוש במכונת זמן.
אף על פי כן, קיים פושע אחד אותו היחידה לא הצליחה ללכוד עד כה.
רינזיק הוא מוטנט כל הדנ"א של התינוקות שלא נרצה.
מצליח להשתלט על בית סוהר מלא באסירים אשר קפואים בהקפאה קריוגנית, רוצח את אלכס הריינג'ר האדום ולאחר מכן הוא חוזר בזמן אל העבר כדי לנקום בתושבי העיר שדחו אותו בגלל מראו המפלצתי במטרה להשמידם ולשנות את העתיד.
ארבעה קציני משטרה השייכים ליחידת "כוח הזמן" פותחים במרדף אחרי ראנזיק בחזרה אל ארצות הברית של שנת 2001 אבל מוצאים את עצמם תקועים בעיר הבדיונית "סילבר הילס" (לוס אנג'לס במציאות) שם הם פוגשים את ווס קולינס, בנו של תעשיין עשיר אשר דומה במראהו לאלכס.
בעזרתו של ווסלי ארבעת הקצינים הופכים לפאוור ריינג'רס כוח הזמן ומצליחים ללכוד את כל הפושעים המוטנטים בסילבר הילס אותם ראנסיק משחרר מבית הסוהר.
באחד הפרקים הפאוור ריינג'רס מגלים שאלכס חיי וחזר כדי להחליף את ווס ולחזור להיות הריינג'ר האדום, אבל בגלל ההתנהגות שלו כלפי החבורה הם מחליטים להחזיר את ווס להיות הריינג'ר האדום.
ווסלי "ווס" קולינס - (ג'ייסון פאונט): הריינג'ר האדום והיחיד בצוות שהוא משנת 2001. עובר שינוי במהלך הסדרה ומבין שוהוא רוצה ללכת בדרך שלו ולא בעתיד שאביו הכין לו.
מתאהב בג'ן במהלך הסדרה ולבסוף נעשה לבן זוגה.
מנהיג את הצוות יחד עם ג'ן.
ג'ן סקוטס - (ארין קהיל): הריינג'רית הוורודה ומנהיגת הקבוצה.
בחורה קשוחה וחסרת פחד, שונאת את רינזיק מאוד על כך שרצח את אלכס שהיה ארוסה.
נחשוה ללכוד את רינזיק ולגרום לו לשלם על מעשיו.
במהלך הסדרה מתאהבת בווס ולבסוף הם נעשים זוג.
לוקאס קנדל - (מייקל קופון): הריינג'ר הכחול, בחור חתיך, שרירי, שחצן וחסר סבלנות.
נהג מרוצים מופרע שמתקשה ללמוד את חוקי הנהיגה בשנת 2001. תמיד מתחיל עם בחורות ונוהג להשוויץ במראו החיצוני ובגופו החטוב.
הלוחם החזק בצוות ונחוש ללכוד את רינזיק ולהציל את העתיד.
טריפ - (קווין קליינברג): הריינג'ר הירוק שהוא חצי אדם חצי חייזר, בחור תמים, וטוב לב, מרגיש שהוא חסר השפעה בצוות אך בעצם המוח המכני של הצוות, בנה את סירקט.
בעל יכולת מיוחד לראות את העתיד.
קייטי ווקר - (דבורה אסטל פיליפס): הריינג'רית הצהובה.
בעלת כוחות על, יכולה להרים כל דבר בקלות, חייכנית, וטובת לב, חוששת שהעתיד השתנה ומטילה ספק במטרת הצוות ללכוד את רנזיק.
אריק מאיירס - (דניאל סאווטוורת'): ריינג'ר הקוונטום, בחור קשוח, מופנם וביישן שמתקשה לסמוך על אחרים.
חבר עבר של ווס שמסרב לדבר איתו שנית.
מסרב לעבוד עם צוות הריינג'רס אך לקראת סוף הסדרה לומד לסמוך עליהם ולתת בהם אמון.
אריק הוא המפקד של שומרי הסילבר ושולט בזורד המיוחד, הקוואנטומזאורוס רקס (Q Rex), המגה זורד החזק ביותר שנוצר על ידי כוח הזמן אי פעם.
מגה זורד הזמן: מצב סילון.
מגה זורד הזמן: מצב כחול.
מגה זורד הזמן: מצב אדום.
מגה זורד צל הזמן: מצב כחול.
מגה זורד צל הזמן: מצב אדום.
רנזיק - הנבל הראשי של העונה.
מוטנט שנוצר מטעות מתאונה כימית שנוצרה במעבדה טרם שנת 3000, דבר שבגללו הוא שונא את האנושות ורוצה להשמידה.
חטף בתחילת העונה את בית הכלא למוטנטים.
נשקו הוא עצם בצורת חרב שאותה הוא שולף מברכו.
באחד הפרקים של "פאוור ריינג'רס כוח הסערה" הפך לאנושי בעקבות העימות מול המולטי אורגים.
נאדירה - ביתו של רנזיק.
בסוף הסדרה היא גרמה לאביה להבין שהאנושות איננה גרועה, לאחר שהיא נחשפה לפן אחר שלהם.
ב"פאוור ריינג'רס כוח הסערה" הפכה לגננת.
ד"ר לואיס פריקס/פראקס - סייבורג שהיה הרופא שטיפל ברנזיק.
לאחר ששרד את הפיצוץ של רנזיק, לבש על עצמו גוף רובוטי.
תכנן לנקום ברנזיק ולחבור לאויב, דבר שעשה זאת בסוף.
לקראת סוף הסדרה רנזיק תכנת אותו מחדש והפך אותו לרובוט רגיל וצייתן.
גלוטו - יצור לא חכם במיוחד שעובד עבור רנזיק.
ויפרה - שדה מ"פאוור ריינג'רס צוות הצלה" ששבה לחיים והפכה לזומבית.
שיתפה פעולה עם רנזיק נגד הריינג'רס.
צייקלובוטס - רובוטים מכניים שנוצרו על ידי פרקס ושירתו אותו.
בהמשך רנזיק השתלט עלייהם והפך אותם לצבאו.
לוחמי השדים - לוחמיה של ויפרה בעונה זו.
אלכס - נהרג בידי רנזיק בתחילת העונה.
בהמשך, חזר לחיים אחרי שהריינג'רס שינו את הזמן.
אחרי שהגיע לזמן של ווס ושב לתפקיד, הוא כרת ברית עם פראקס על מנת לקיים שוב את האירועים שבגללם כוח הזמן הוקם.
בהמשך קינא בווס שג'יין התאהבה בו ובסוף העונה ג'יין בטלה את אירוסיה אתו על מנת לעזור לווס.
בנוסף תכנן להיות ריינג'ר הקוונטום המקורי.
סירקוויט -ינשוף מכני שמשמש כמקור ידע לריינג'רים נשלח על ידי קפטן לוגאן לעזור לריינג'רס.
קפטן לוגאן - מפקדם של הריינג'רים מהעתיד.
אלברט קולינס - אביו של ווס ומעסיקו של אריק.
המנהל ומיסדה של חברת "ביו-לאב"ּ ושל חברת האבטחה "השומרים הכסופים".
בהמשך גילה שבנו ווס הוא הריינג'ר האדום.
למשך מספר פרקים היה בקומה מפני שרנזיק פצע אותו, וניצל על ידי אלכס.
השומרים הכסופים - חברת האבטחה שפועלת ב"סילבר הילס" (העיירה שבה מתרחשת העונה).
אריק הוא מחבריה, ובסוף הסדרה גם ווס.
ריינג'רי ההצלה - הריינג'רים מעונת "פאוור ריינג'רס צוות הצלה" שבאו לעזור לריינג'רי הזמן נגד וייפרה ורנזיק.
פאוור ריינג'רס כוח הפרא היא סדרת פעולה/הרפתקאות אמריקאית לילדים מסדרת "פאוור ריינג'רס".
הסדרה בת 40 פרקים והופקה לטלוויזיה על ידי חברת "סבן" לערוץ Fox Kids בשנת 2002 ואחר כך המשיכה את שידוריה ב-ABC Kids.
זוהי למעשה עונת הפאוור ריינג'רס האחרונה שהופקה על ידי חברת "סבן" עד פאוור ריינג'רס סמוראי.
בישראל שודרה התוכנית ב"פוקס קידס" (שונה אחר מכן לג'טיקס) עד 2008.
הסדרה עוקבת אחר הרפתקאותיו של קול אוונס, בנם של שני מדענים אשר אבדו בג'ונגלים, אשר גדל בג'ונגל נידח יחד עם שבט ילידים במשך שנים רבות משום שהוא מנסה לגלות את ייעודו.
בזמן שהותו שם קול מגלה את האנימאריום, מקום אשר רבים האמינו עד כה כי הוא רק אגדה.
הוא מצטרף לארבעה נערים נוספים אשר מטרתם היא משותפת - להפוך לפאוור ריינג'רס כוח הסערה.
האנימאריום הוא אי אשר מרחף בשמיים ומעוצב כמו צב ענק.
האנימריום הוא ביתו של הנסיכה שיילה, המורה הרוחנית של הריינג'רס.
צוות הפאוור ריינג'רס משתמשים בכוחותיהם כדי להביס את נבל בשם אורג- שליט ואת צבא המפלצות שלו.
בפרק: "אדומים לנצח", פרק ספיישל לציון 10 עונות, מציג את עשרת הריינג'רים האדומים מהעונות הקודמות, שמשתפים פעולה כדי למנוע את הרס כדור הארץ.
האויבים הם העוזרים הנאמנים של המלך מונדו ("פאוור ריינג'רס זיאו") ששרדו והחליטו לנקום את מותו, הם מגיעים לירח למצוא את "סרפנטרה" הרכב של לורד זד ("מייטי מורפין פאוור ריינג'רס") ולהשמיד את כדור הארץ.
ג'ון): ריינג'ר מייטי מורפין אדום.
אאוריקו - (קול על ידי כריסטופר גלן): ריינג'ר חייזר אדום.
תומאס "טומי" אוליבר - (ג'ייסון דייוויד פרנק) ריינג'ר זיאו 5 אדום.
טי.ג'יי ג'ונסון - (סלווין וורד): ריינג'ר טורבו אדום.
אנדרוס - (כריסטופר קאיימן לי): ריינג'ר חלל אדום.
ליאו קורבט - (דני סלבין): ריינג'ר גלקטי אדום.
קארטר גרייסון - (שון קוו ג'ונסון): ריינג'ר הצלה אדום.
ווסלי "ווס" קולינס - (ג'ייסון פאונט): ריינג'ר כוח הזמן האדום.
אריק מאיירס - (דניאל סאוותוורט'): ריינג'ר הקוואנטום.
קול אוונס - (ריקרדו מדינה הבן): ריינג'ר כוח הסערה האדום.
הוריו של קול אוונס היו חברים של דוקטור אדלר שדוקטור אדלר הוא בעצם האורג- שליט.
דוקטור אדלר הפך לאורג- שליט בכך שמצא את שרידיו של אורג- שליט האמיתי והמקורי, והשתמש בכוח השרידים נגד חבריו לשעבר- הוריו של קול אוונס.
לאחר שתקף את חבריו, הפך לאורג שליט המזויף, אך לקראת סוף העונה צמחה לו הקרן (הקרן מסמלת את העובדה שאותו יצור הוא אורג) המקורית וכך הפך לאורג שליט המקורי.
קול אוונס - (ריקרדו מדינה הבן): ריינג'ר האריה האדום, בנם של שני מדענים אשר אבדו בג'ונגלים.
הוא גודל על ידי שבט ילידים בלב ג'ונגל נידח עד אשר הוא מוזמן לאנימאריום כדי להפוך לריינג'ר כוח הסערה האדום.